Rúningskeppnin Gullklippurnar 2016 fer fram við Kex Hostel í Reykjavík næstkomandi laugardag kl. 14:00 . Þar munu fremstu rúningsmenn landsins keppa um Gullklippurnar en keppnin er í boði Kex Hostel og Landssambands sauðfjárbænda . Keppendur verða af báðum kynjum og mun sá sem framkvæmir sneggsta og besta rúninginn standa uppi sem sigurvegari . Gullklippurnar eru fjölskylduvæn skemmtun og verður haldin í portinu fyrir aftan Kex Hostel og er hún opinn öllum , ungum sem öldnum . Á meðan keppni stendur verður boðið uppá tvíreykt sauðakjöt og harmonikkuundirleik og fleira sem glatt getur fjölskyldufólk á öllum aldri . „ Sauðféð kemur úr Borgarfirði og kemur það í fylgd dýralæknis sem sér um að allt fari kindúðlega fram , “ segir í tilkynningu . Á meðfylgjandi mynd er Jón Eyjólfsson sauðfjárbóndi á Kópareykjum í Borgarfirði að lýsa keppni síðasta árs .